
SPECIALIOSIOS PIRKIMO SĄLYGOS (SPS)
	VERTIKALIOS SKYSTO KURO TALPYKLOS SU KOMPLEKTUOJANČIA ĮRANGA PETRAŠIŪNŲ ELEKTRINEI

Pirkimo sąlygos patvirtintos akcinės bendrovės „Kauno energija“ Pirkimų komisijos 2026-10-13 (posėdžio protokolo Nr. P-106-563) sprendimu.

1. [bookmark: _Toc229477022]BENDROSIOS NUOSTATOS
1.1. Perkantysis subjektas – akcinė bendrovė „Kauno energija“ , juridinio asmens kodas: 235014830, adresas: Raudondvario pl. 84, LT-47179, Kaunas. Perkantysis subjektas yra PVM mokėtojas.
1.2. Vykdomas atviras konkursas.
1.3. Vykdomas Supaprastintas pirkimas, kurio vertė viršija mažos vertės pirkimų ribą.
1.4. Pirkimo teisinis pagrindas – PĮ.
1.5. Sprendimo neatlikti Pirkimo naudojantis centralizuotų pirkimų (toliau – CPO) katalogu pagrindimas: CPO kataloge nėra galimybės įsigyti Perkančiojo subjekto veiklai reikalingų vertikalių skysto kuro talpyklų su komplektuojančia įranga.
1.6. [bookmark: OLE_LINK1][bookmark: OLE_LINK2]Pirkimas vykdomas CVP IS priemonėmis. Bet kokia informacija, Pirkimo sąlygų paaiškinimai, pranešimai ar kitas Perkančiojo subjekto ir Tiekėjų susirašinėjimas vykdomas tik šiomis priemonėmis.
1.7. Tiekėjams neleidžiama pateikti alternatyvių pasiūlymų.
1.8. Pirkimo metu nebus kviečiami Komisijos posėdžiuose stebėtojo teisėmis dalyvauti valstybės ir savivaldybių institucijų ar įstaigų atstovai.
1.9. [bookmark: _Hlk38962713][bookmark: _Hlk38970634]Tiesioginio atsiskaitymo su Subtiekėjais ir Ūkio subjektais, kurių pajėgumais remiamasi, tvarka nurodyta Sutarties projekte.
1.10. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, reikalavimai nurodyti SPS Priedas Nr. 7 – „Aplinkosaugos reikalavimai“.
1.11. Išankstinis skelbimas apie Pirkimą nebuvo paskelbtas. 
1.12. Pirkime  Perkantysis subjektas nenumato skelbti pranešimo dėl savanoriško ex ante skaidrumo.
1.13. Bendrosios pirkimo sąlygos (BPS) yra neatskiriama šių Specialiųjų pirkimo sąlygų dalis.
1.14. Kontaktinis asmuo Pirkime: Viešųjų pirkimų skyriaus vyresnioji specialistė Živilė Drulytė, tel. +370 616 40829.
2. [bookmark: _Ref39426332][bookmark: _Ref39426338][bookmark: _Toc229477023]PIRKIMO OBJEKTAS
2.1. Pirkimo objektas – Vertikalios skysto kuro talpyklos su komplektuojančia įranga Petrašiūnų elektrinei (toliau tekste – Prekės).
2.2. Pirkimui skirtos lėšos – 45 000,00 EUR (keturiasdešimt penki tūkstančiai eurų ir 00 ct) be PVM.
2.3. Pirkimo objekto aprašymas pateikiamas Techninėje specifikacijoje (SPS Priedas Nr. 1).
2.4. Pirkimo objektas į dalis neskaidomas. 
2.5. Jeigu apibūdinant Pirkimo objektą, Techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus Tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.6. Jeigu apibūdinant Pirkimo objektą, Techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc229477024][bookmark: _Ref39427921][bookmark: _Ref39427927][bookmark: _Ref39740354]SUSITIKIMAI SU TIEKĖJAIS IR OBJEKTO APŽIŪRA 
3.1. Perkantysis subjektas suteiks Tiekėjams galimybę apžiūrėti objektą (Prekių pristatymo vietą Jėgainės g. 12C, Kaunas, Petrašiūnų elektrinė). Tiekėjai, norintys apžiūrėti objektą, turi SPS Priede Nr. 6 nustatytais terminais pateikti prašymą, nurodydami pageidaujamą apžiūros laiką. Perkantysis subjektas turi teisę su Tiekėju suderinti kitą, nei jo prašyme nurodytas susitikimo laiką. Tiekėjai, norintys dalyvauti apžiūroje, iki apžiūros pradžios turi atsiųsti vardus ir pavardes asmenų, ketinančių dalyvauti apžiūroje.
4. [bookmark: _Ref39473754][bookmark: _Ref39473761][bookmark: _Ref39474188][bookmark: _Toc229477025]TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI
4.1. Tiekėjų pašalinimo pagrindų nebuvimas yra tikrinamas. Tiekėjai privalo pateikti Europos bendrąjį viešųjų pirkimų dokumentą (toliau – EBVPD) (SPS Priedas Nr. 4) Pašalinimo pagrindų nebuvimą pagrindžiančius dokumentus ir kitus prašomus dokumentus (jei vykdomas Tarptautinis pirkimas), nurodytus SPS Priede Nr. 4, bus prašoma pateikti tik iš Tiekėjo, kuris pateikė ekonomiškai naudingiausią pasiūlymą.
4.2. Tiekėjams nenustatomi kvalifikacijos reikalavimai.
5. [bookmark: _Toc229477026]REIKALAVIMAI, SUSIJĘ SU NACIONALINIU SAUGUMU 
5.1. Pirkimui taikomos Reglamento nuostatos, Tiekėjas atitiktį deklaruoja Pasiūlymo formoje (SPS Priedas Nr. 2). Kilus abejonių dėl Tiekėjo (ne) atitikties Reglamento nuostatoms, Perkantysis subjektas iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
5.2. Perkantysis subjektas nustatęs, kad Tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus Tiekėjo juos pakeisti kitais, Pirkimo sąlygų reikalavimus atitinkančiais, subjektais. 
6. [bookmark: _Toc229477027][bookmark: _Ref39666794][bookmark: _Ref39666796]SPECIALIEJI REIKALAVIMAI PASIŪLYMŲ RENGIMUI IR PATEIKIMUI 
6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
	6.1.1. 
	Užpildyta ir pasirašyta Pasiūlymo forma (SPS Priedas Nr. 2);

	6.1.2. 
	SPS Priedas Nr. 2 „Pasiūlymo forma“ Priedas Nr. 1 – Techninių reikalavimų atitikties lentelė;

	6.1.3. 
	Užpildytas EBVPD (SPS Priedas Nr.4);


	6.1.4. 
	Jungtinės veiklos sutarties kopija (jeigu Pirkime dalyvauja ūkio subjektų grupė jungtinės veiklos sutarties pagrindu);


	6.1.5. 
	Dokumentas, patvirtinantis, kad asmuo, kuris pateikė ir pasirašė pasiūlymą (jei jis ne Tiekėjo vadovas), turėjo teisę jį pateikti ir pasirašyti;


	6.1.6. 
	Jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime (SPS Priedas Nr. 8);


	6.1.7. 
	Vertikalių kuro talpyklų atitikimą Techninei specifikacijai įrodantys dokumentai gamintojo dokumentai: techniniai aprašai, bukletai, deklaracijų kopijos, gamintojo katalogai arba lygiaverčiai dokumentai lietuvių ir / ar anglų kalba. 



6.2. Pasiūlymas turi būti pasirašytas fiziniu parašu arba kvalifikuotu elektroniniu parašu. Jeigu Tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti PĮ 34 straipsnio 11 dalies 2 ir 3 punktuose nustatytus reikalavimus. Perkančiajam subjektui kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.2.1. Pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.2.2. Skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
6.3. Bendra Pasiūlymo kaina (sąnaudos) EUR be / su PVM  turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai (jei taikoma) turi būti išreikštos dviejų skaičių po kablelio tikslumu. 
6.4. Tiekėjų pasiūlymuose nurodytos kainos bus vertinamos ir lyginamos EUR be PVM.
7. [bookmark: _Toc91497102][bookmark: _Toc91497103][bookmark: _Toc91497104][bookmark: _Toc91497105][bookmark: _Toc91497106][bookmark: _Toc229477028][bookmark: _Ref39430768][bookmark: _Ref39430779]PASIŪLYMO GALIOJIMO UŽTIKRINIMAS 
7.1. Perkantysis subjektas nereikalauja kartu su pasiūlymu pateikti pasiūlymo galiojimo užtikrinimą patvirtinančio dokumento, tačiau Tiekėjas / Tiekėjų grupė, Perkančiajam subjektui raštu pareikalavus, turės sumokėti 500 EUR (penkių šimtų eurų) baudą, šiais atvejais:
7.1.1. Pasiūlymo  galiojimo  laikotarpiu  Tiekėjas  atsisako  savo  pasiūlymo  arba  jo  dalies  (pasiūlyme  nurodyto  pirkimo  objekto,  jo  kiekio (apimties),  siūlomų  kainų,  tiekimo  ar  mokėjimo  terminų,  kitų  pasiūlyme  nurodytų  sąlygų);
7.1.2. Tiekėjas,  Perkančiajam  subjektui  paprašius,  netikslina  ar  nepateikia  trūkstamų  duomenų  ar  dokumentų  apie  atitiktį  pirkimo dokumentų  reikalavimams;
7.1.3. Perkančiajam subjektui paprašius pagrįsti neįprastai mažą kainą, Tiekėjas nepateikia jokio pagrindimo;
7.1.4. Pripažinus,  kad  Tiekėjas  pateikė  ekonomiškai  naudingiausią  pasiūlymą  ir  paprašius  Tiekėjas  pateikti  aktualius  dokumentus, patvirtinančius  jo  pašalinimo  pagrindų  nebuvimą  ir  atitiktį  kvalifikacijos  reikalavimams (jei taikoma),  Tiekėjas  nepateikia  šių  dokumentų;
7.1.5. Laimėjęs pirkimą Tiekėjas raštu atsisako sudaryti sutartį arba atsisako sudaryti pirkimo sutartį ar preliminariąją sutartį pagal viešojo pirkimo  dokumentuose  pateiktas  sutarties  sąlygas  ir  / ar  sutarties  projektą.  Jei  iki  Perkančiojo  subjekto  nurodyto  laiko  Tiekėjas nepasirašo  sutarties,  laikoma,  kad  jis  atsisakė  sudaryti  sutartį;
7.1.6. Laimėjęs  pirkimą  ir  pasirašęs  sutartį  Tiekėjas  per  sutartyje  nustatytą  terminą  nepateikia  sutarties  įvykdymo  užtikrinimo  Sutartyje nurodytomis  sąlygomis (jei taikoma).
8. [bookmark: _Toc229477029]PASIŪLYMŲ VERTINIMAS
8.1. [bookmark: _Hlk91157291]Perkantysis subjektas ekonomiškai naudingiausią Pasiūlymą išrenka pagal kainą. Tiekėjo Pasiūlyme nurodyta kaina  turi būti apskaičiuota ir nurodyta taip, kaip reikalaujama SPS Priede Nr.2. 
8.2. Laimėjusiu Pasiūlymu galės būti pripažintas tik 1 (vienas) ekonomiškai naudingiausias Pasiūlymas, esantis Pasiūlymų eilės pirmojoje vietoje. 
8.3. Perkantysis subjektas atmes Tiekėjo Pasiūlymą, jeigu kartu su Pasiūlymu nebus pateikti šie Pirkimo sąlygose reikalaujami pateikti dokumentai: SPS Priedas Nr. 2 „Pasiūlymo forma“ (Specialiųjų pirkimo sąlygų 6.1.1 punktas). 
9. [bookmark: _Toc229477030]SUTARTIES SUDARYMAS, SUTARTIES KAINA, SUTARTIES ĮVYKDYMO UŽTIKRINIMAS
9.1. Ši Pirkimo procedūra atliekama siekiant sudaryti Sutartį su Tiekėju, kurio Pasiūlymas, vadovaujantis Pirkimo sąlygose nustatyta tvarka, bus pripažintas Pirkimo laimėtoju. Sutarties sąlygos pateikiamos SPS Priede Nr. 5. 
9.2. Su Pirkimo laimėtoju sudaromos Sutarties kaina bus lygi laimėjusio Tiekėjo Pasiūlymo kainai.
9.3. Sudaromos Sutarties maksimalus terminas – 4 (keturi) mėnesiai, įskaitant apmokėjimui skirtą terminą.
9.4. Netaikomas Sutarties įvykdymo užtikrinimas. Sutartyje numatyti Sutarties įvykdymo užtikrinimo būdai, tokie kaip delspinigiai ir baudos, už Sutartyje numatytų įsipareigojimų netinkamą vykdymą ir / ar nevykdymą.
10. [bookmark: _Toc229477031]PRIEDAI
10.1. Priedas Nr. 1 – Techninė specifikacija;
10.2. Priedas Nr. 2 – Pasiūlymo forma;
10.3. Priedo Nr. 2 „Pasiūlymo forma“ Priedas Nr. 1 – Techninių reikalavimų atitikties lentelė;
10.4. Priedas Nr. 3 – Pašalinimo pagrindų reikalavimai;
10.5. Priedas Nr. 4 – EBVPD;
10.6. Priedas Nr. 5 – Sutarties projektas;
10.7. Priedas Nr. 6 – Terminai;
10.8. Priedas Nr. 7 – Aplinkosaugos reikalavimai;
10.9. Priedas Nr. 8 – Subtiekėjo sutikimo forma.

